張祜 (弘治舉人)

張祜（），字天益，號合溪，江西廣信府鉛山縣人，明朝政治人物。

 生平 
弘治八年（1495年）乙卯科江西乡试举人，九年丙辰試禮闈，以乙榜授當塗縣教諭，聘充順天乡试同考官，取得解元孫清。升南京國子監助教。正德改元，以卓異選授福建道試御史，差山東清理軍伍，適劉六、劉七為亂，疏請陳兵剿之。又差巡按貴州，考滿，推掌河南道，升廣西按察司副使。升本司按察使，改補廣東按察使，嘉靖三年（1524年）十二月升山東右布政使。丁外艱歸，先任廣東按察時與大学士梁储有隙，至是在嘉靖四年（1525年）六月被中傷，张祜被逮捕廷杖，降一級調遠方用。服闋，仍調雲南按察使，署提學事，修五華書院。嘉靖十年辛卯（1531年）入覲，五月在中途得旨，升廣東右布政使。會海賊逼城，张祜剿御之，海道肅清。以丁繼母艱歸，不復出仕。年八十一卒，祀鄉賢祠《广信府志》：张祜字天益，铅山人。宏治乙卯举乡榜，丙辰试礼闈，以乙榜授当涂教谕，聘充顺天同考官，得解元孙清。升南京国子助教，监丞戴镛，温州人也，病疫危甚，祜躬视汤药，人曰时疫当慎，祜曰僚友兄弟也，彼既無亲从，安可舍之不顾。及卒，哭之，竭己资为之棺敛，而检其馀囊封贮焉。正德改元，考满，授福建道试御史，差山东清理军伍，适刘贼为乱，疏请陈兵剿之。寻差巡按贵州，抵威清卫，视学宫隘陋，所居察院地宏厂，命诸生易置之，自是科目不绝，黔人诵焉。镇远蛮乱，祜奏会湖贵鎮巡兵进剿，平之，仍躬历溪洞，遍加抚循，禁革太监、总兵属科扰弊，蛮众感服。考满，推掌河南道，升广西按察司副使，时府江贼首周五、赵异为乱，祜奉敕剿平，区画善后事宜，奏建城邑，地方大安，立祠祀之。又平古田等处猺獞乱，升本司按察使，改补广东按察使，升山东右布政使。丁外艰归，先任广东按察时与梁相有隙，至是中伤，祜被逮杖，降一级调远方用。服阕，仍调云南按察使，署提学事，修五华书院，延五经师，集诸弟子员讲誦其中，立田膳之。辛卯入觐，中途得旨，升广东布政使。会海贼逼城，祜剿御之，海道肃清。嘉靖十二年（1533年）二月以丁继母周氏艰归，不复出。年八十一卒，祀乡贤祠。。

 家族 
父张诏（？-1525年），號南峰，封监察御史。母程氏，贈孺人；继母周氏（1443年-1533年），封太孺人汪佃《敕封太孺人周氏墓志铭》。

参考文献

Category:張姓
Category:鉛山人
Category:弘治八年乙卯科江西鄉試舉人
Category:明朝順天鄉試同考官
Category:南京國子監助教
Category:明朝福建道監察御史
Category:明朝河南道監察御史
Category:明朝廣西按察司副使
Category:明朝廣西按察使
Category:明朝廣東按察使
Category:明朝山東右布政使
Category:明朝雲南按察使
Category:明朝廣東右布政使